পতাকা রয়েছে যথাস্থানেই। তার সামনে জাপানের প্রধানমন্ত্রী শিনজো আবে-র সঙ্গে হাসি-হাসি মুখে করমর্দনরত নরেন্দ্র মোদী। সব কিছুই প্রথামাফিক, মাপসই, যথাযথ। মালয়েশিয়ার রাজধানী কুয়ালালামপুরে চলছে ত্রয়োদশ আসিয়ান-ইন্ডিয়া শীর্ষসম্মেলন। তার সমান্তরাল এক দ্বিপাক্ষিক বৈঠকে মিলিত হয়েছিলেন ভারত ও জাপানের প্রধানমন্ত্রীদ্বয়। সেখানেই ঘটেছে এই পতাকা-বিপর্যয়। ভারতের জাতীয় পতাকার সবুজ আংশটিকে উপরে রেখে স্থাপন করা হয়েছিল এই পতাকা। কেন এমন হল— উত্তরে সংশ্লিষ্ট ভারপ্রাপ্তরা সংবাদ সংস্থাকে জানিয়েছেন, এটা একেবারেই অনিচ্ছাকৃত ত্রুটি। সেই সঙ্গে এ-ও জানিয়েছেন, কোনও মতেই যেন নাম প্রকাশ না-পায় ভারপ্রাপ্তদের।